Jorja Smith

Džordža Elis Smit (g. 1997 m. birželio 11 d. Volsle, Anglijoje) – anglų dainininkė ir dainų autorė. Atlikėja išgarsėjo 2016 m. išleidusi debiutinį singlą „Blue Lights“.

 Biografija 

 1997–2015: ankstesnysis gyvenimas 
Jorja Alice Smith gimė Volsle, Vakarų Midlandse. Būdama 8 metų, paskatinta buvusio muzikanto tėvo, pradėjo lankyti grojimo pianinu pamokas.  Mokėsi Aldridžo mokykloje, kurioje nusipelnė stipendijos už muzikinius pasiekimus, išmoko groti obojumi. Būdama 15 metų, dainininkė pradėjo kelti vaizdo įrašus į „Youtube“. Būdama 18 metų persikraustė gyventi į Londoną, dirbo kavos virėja ir toliau kūrė dainas. 

 2016–2018: karjeros pradžia 
2016 m. sausio mėnesį dainininkė išleido debiutinį singlą „Blue Lights“, kuris garso įrašų dalinimosi tinkle „SoundCloud“ surinko 400 000 perklausų per mėnesį.  Antrasis jos singlas, išleistas gegužės mėnesį, „Where Did I Go“, buvo paskelbtas mėgstamiausiu garsaus reperio Drake kūriniu savaitiniame leidinyje „Entertainment Weekly“.  Lapkritį „BBC Music“ dainininkei skyrė 4 vietą sparčiai populiarėjančių atlikėjų sąraše. 

2017 m. vasario mėnesį atlikėja koncertavo reperio Drake ture.  Gegužės mėnesį kartu su atlikėja Kali Uchis sukūrė dainą „Tyrant“. 
Birželio mėnesį dainininkė išleido trečiąjį savo singlą „Teenage Fantasy“, po dviejų mėnesių su kūrėju Preditah išleido dainą „On My Mind“.  Gruodžio mėnesį Jorja buvo nominuota Brit Critics' Choice Award apdovanojimui. 2018 m. sausio 13 d. Jorja tapo pirmąja nepriklausoma, laisvai samdoma atlikėja, kuriai pavyko laimėti šį apdovanojimą. 

2018 m. sausio mėnesį dainininkė kartu su britų reperiu Stormzy išleido singlą „Let Me Down“.  Balandžio mėnesį dalyvavo Jimmy Kimmel Live! naktinėje laidoje, kurioje atliko dainą „Blue Lights“.  Balandžio mėnesį išleido penkerius metus kurta albumą „Lost & Found“. 

 2019: nauji projektai 

Nuo 2018 m. balandžio mėnesio atlikėja vyko i turą su Kali Uchis. Rugpjūčio mėnesį išleido singlą „Be Honest“ su žinomu reperiu Burna boy. Po sėkmingo turo Jorja buvo paskelbta kaip pagrindinė 2019 metų atlikėja „Christmas charity“ koncerte Londone, kurio metu aukojami pinigai skurstantiems. 

 Turai 
2017 metais Jorja pasirodė garsaus dainininko Bruno Mars pasauliniame ture. Taip pat du kartus pasirodė garsaus reperio Drake pasauliniame ture. 

 Įtaka ir įkvėpimas 
Jorja užaugo klausydama tokių muzikos stilių kaip regio, hiphopo ir ritmenbliuzo.  Pirmąją savo dainą parašė būdama vos 11 metų. Vaikystėje mėgo klausytis atlikėjos Amy Winehouse, tačiau savo įkvėpimo šaltiniais taip pat laiko ir atlikėjas Lauryn Hill ir Alicia Keys. 

 Diskografija 
 Lost & Found (2018)
 Falling or Flying (2023)

 Apdovanojimai 
ApdovanojimaiLaimėjoNominuota MOBO Awards 0 4 BET Awards 0 1 Brit Awards 1 1 Q Awards 0 1 AIM Independent Music Awards 1 3 Mercury Prize 0 1 UK Music video awards 1 1 MTV Europe Music Awards 0 1 Urban Music Awards 0 1 Soul Train Music Awards 0 1 Grammy Awards 0 1 Sweden Gaffa Awards 0 1 Brit Awards 1 2 Ivor Novello Awards 0 1 AIM 2019 Independent Music Awards 0 1

 Vaizdo įrašai 
 Pavadinimas  Metai  Režisierius  Šaltinis "A Prince"  2016 m.  Yao Xiang    "Blue Lights"  2016 m.  Drew Cox   "Where Did I Go?"  2016 m.  Jorja Smith    "Beautiful Little Fools"  2017 m.  Hector Dockrill    "Teenage Fantasy"  2017 m.  Rashid Babiker   "On My Mind"  2017 m.  Hector Dockrill    "Let Me Down"  2018 m.  Hector Dockrill    "On Your Own"  2018 m.  Hector Dockrill    "The One"  2018 m.  Hector Dockrill    "Goodbyes"  2019 m.  Rashid Babiker   

 Išnašos 

 Nuorodos 

 Oficiali svetainė (anglų k.)

Kategorija:Anglijos dainininkai
Kategorija:R&B atlikėjai